แบงก์นอนรอปล่อยกู้ก้อนโต ลุย‘มือถือ3จี’
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
9 ส.ค. 2554

โพสต์ทูเดย์ — ธนาคารมั่นใจประสบการณ์ธุรกิจสื่อสารไทยลุย 3จี ได้ บัณฑูร โวมอง 4จี แล้ว
นางกรรณิกา ชลิตอาภรณ์ กรรมการผู้จัดการใหญ่ ธนาคารไทยพาณิชย์ เปิดเผยว่า ธนาคารพร้อมให้การสนับสนุนการลงทุน 3จี เพราะเป็นเรื่องที่ประเทศรอมานาน เนื่องจากประเทศเพื่อนบ้านไปไกลกว่าไทยแล้ว หากมีการขอสินเชื่อจากผู้ประกอบธุรกิจโทรคมนาคมคงเป็นรูปแบบสินเชื่อระยะยาว หรือปล่อยกู้ร่วมกันระหว่างธนาคาร เพราะเงินลงทุนสูง
อย่างไรก็ดี ผู้ประกอบการและธนาคารได้เตรียมตัวในเรื่องกันแล้ว เหลือเพียงแต่รอความชัดเจนจากรัฐบาล 
นายวศิน วณิชย์วรนันต์ ผู้ช่วยกรรมการผู้จัดการ สายงานบรรษัทธุรกิจ ธนาคารกสิกรไทย กล่าวว่า ขณะนี้ผู้ประกอบการทั้งสามรายได้เตรียมพร้อมหมดแล้ว ถือว่ามีประสบการณ์และมีฐานลูกค้าเดิม ทุกรายจึงไม่ต้องเริ่มต้นจากศูนย์ โดยสินเชื่อจะดูจากระยะเวลาสัมปทานที่แต่ละรายได้รับ ซึ่งสัญญาระหว่างรัฐก็ถือเป็นหลักทรัพย์ค้ำประกันจึงไม่มีความเสี่ยง
นายบัณฑูร ล่ำซำ ประธานเจ้าหน้าที่บริหารและกรรมการผู้จัดการ ธนาคารกสิกรไทย กล่าวว่า ไม่ได้มองแค่ 3จี จะรอลงทุน 4จี และ 5จี ด้วย